รายงานการประชุมสภาเทศบาลตำบลรังกาใหญ่

สำเนา

สมัยสามัญ สมัยที่ 2 ประจำปี 2566

**วันที่ 12 เดือน มิถุนายน พ.ศ. 2566**

# **ณ ห้องประชุมสภาเทศบาลตำบลรังกาใหญ่ (ชั้น 2)**

.......................................................

**ผู้เข้าประชุม**

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | |
| 1 | นายประพันธ์ | ควบพิมาย | ประธานสภาเทศบาลตำบลรังกาใหญ่ | ประพันธ์ | ควบพิมาย |
| 2 | นายนอม | สุขโข | เลขานุการสภาเทศบาล | นอม | สุขโข |
| 3 | นายพรชัย | ควบพิมาย | รองประธานสภาเทศบาลตำบลรังกาใหญ่ | พรชัย | ควบพิมาย |
| 4 | นางศรีประไพ | สุขจรรยา | สมาชิกสภาเทศบาลตำบลรังกาใหญ่ | ศรีประไพ | สุขจรรยา |
| 5 | นายชูเกียรติ | กาศก้อง | สมาชิกสภาเทศบาลตำบลรังกาใหญ่ | ชูเกียรติ | กาศก้อง |
| 6 | นายสมหมาย | ชัยเฉลียว | สมาชิกสภาเทศบาลตำบลรังกาใหญ่ | สมหมาย | ชัยเฉลียว |
| 7 | นายมะโน | ระบือพิณ | สมาชิกสภาเทศบาลตำบลรังกาใหญ่ | มะโน | ระบือพิณ |
| 8 | นายธีรเกียรติ | กาศก้อง | สมาชิกสภาเทศบาลตำบลรังกาใหญ่ | ธีรเกียรติ | กาศก้อง |
| 9 | นางพัชรินทร์ | ประกอบผล | สมาชิกสภาเทศบาลตำบลรังกาใหญ่ | พัชรินทร์ | ประกอบผล |
| 10 | นางฉลอง | เปรี่ยมสุข | สมาชิกสภาเทศบาลตำบลรังกาใหญ่ | ฉลอง | เปรี่ยมสุข |
| 11 | นายลิขิต | การค้า | สมาชิกสภาเทศบาลตำบลรังกาใหญ่ | ลิขิต | การค้า |
| 12 | นางสาวสุวิภา | สงนอก | สมาชิกสภาเทศบาลตำบลรังกาใหญ่ | สุวิภา | สงนอก |

**ไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **หมายเหตุ** |
| **1** | นางสุทธิพร ขวัญมณี | สมาชิกสภาเทศบาลตำบลรังกาใหญ่ | ลา |

**ผู้เข้าร่วมประชุม**

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | |
| 1 | นายเสถียร | ควบพิมาย | นายกเทศมนตรีตำบลรังกาใหญ่ | เสถียร | ควบพิมาย |
| 2 | นายชูเกียรติ | ควบพิมาย | รองนายกเทศมนตรีตำบลรังกาใหญ่ | ชูเกียรติ | ควบพิมาย |
| 3 | นายธวัชชัย | เพชรโต | รองนายกเทศมนตรีตำบลรังกาใหญ่ | ธวัชชัย | เพชรโต |
| 4 | นายสุวิทย์ | เพียรค้า | ที่ปรึกษานายกเทศมนตรีตำบลรังกาใหญ่ | สุวิทย์ | เพียรค้า |
| 5 | นายเจริญ | บุญพร้อม | เลขานุการนายกเทศมนตรีตำบลรังกาใหญ่ | เจริญ | บุญพร้อม |
| 6 | นายสุรพล | เก่งนอก | รองปลัดเทศบาลตำบลรังกาใหญ่ | สุรพล | เก่งนอก |
| 7 | นางสาววิไลพร | มิดสันเทียะ | ผู้อำนวยการกองคลัง | วิไลพร | มิดสันเทียะ |

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | |
| 8 | นายพงศธร กรพิมาย | | ผู้อำนวยการกองช่าง | พงศธร กรพิมาย | |
| 9 | นางสาวน้ำฟ้า | ศรีชุ่ม | หัวหน้าสำนักปลัดเทศบาล | น้ำฟ้า | ศรีชุ่ม |
| 10 | นางสาวสุภาวดี | ศรีชุ่ม | ผู้อำนวยการกองการศึกษา | สุภาวดี | ศรีขุ่ม |
| 11 | นางอรวรรณ | เพชรสัมฤทธิ์ | หัวหน้าฝ่ายบริหารงานสาธารณสุขและสิ่งแวดล้อม | อรวรรณ | เพชรสัมฤทธิ์ |
| 12 | นางอมร | ศรีเมือง | หัวหน้าฝ่ายอำนวยการ | อมร | ศรีเมือง |
| 13 | นางสาวพรทิพย์ | นาอ้อม | นักวิเคราะห์นโยบายและแผน | พรทิพย์ | นาอ้อม |
| 14 | นส.อัมไพวรรณ | รุดพิมาย | เจ้าพนักงานธุรการ | อัมไพวรรณ | รุดพิมาย |
| 15 | นางวริษฐา | ฉายพิมาย | ผช.นักวิเคราะห์นโยบายและแผน | วริษฐา | ฉายพิมาย |
| 16 | นางสาวชินนิชา | ดีแก้ว | ผช.เจ้าพนักงานธุรการ | ชินนิชา | ดีแก้ว |

**เปิดประชุมเวลา 09.30 น.**

|  |  |
| --- | --- |
| **ระเบียบวาระที่ 1** | **เรื่องที่ประธานแจ้งให้ที่ประชุมทราบ** |
|  |  |
|  | เรียนท่านสมาชิกสภาเทศบาล คณะผู้บริหาร หัวหน้าส่วนราชการ และผู้เข้าร่วมประชุม ทุกท่าน ผมมีเรื่องจะแจ้งให้ที่ประชุมทราบ ดังนี้  มีสมาชิกสภาเทศบาลลา 1 ท่าน ได้แก่ นางสุทธิพร ขวัญมณี สมาชิกสภาเทศบาลตำบลรังกาใหญ่ เขต 1 |
|  |  |
|  |  |
| **ระเบียบวาระที่ 2** | **เรื่อง รับรองรายงานการประชุมครั้งที่แล้ว**  **- การประชุมสภาเทศบาลตำบลรังกาใหญ่ สมัยสามัญ สมัยแรก ประจำปี 2566 เมื่อวันที่ 3 เดือน มีนาคม พ.ศ. 2566** |
|  |  |
| นายประพันธ์ ควบพิมาย  ประธานสภาฯ | ขอให้สมาชิกสภาเทศบาลฯ ดูสำเนารายงานการประชุมสภาเทศบาลตำบล รังกาใหญ่ สมัยสามัญ สมัยแรก ประจำปี 2566 เมื่อวันที่ 3 มีนาคม 2566 ตั้งแต่หน้า 1 - 27 มีสมาชิกสภาฯ ท่านใดสงสัย หรือมีการแก้ไขรายงานการประชุมครั้งที่แล้วหรือไม่ ถ้าไม่มีขอมติที่ประชุม |
|  |  |
|  |  |
| มติที่ประชุม | สมาชิกสภาเทศบาลอยู่ในที่ประชุม 11 เสียง  สมาชิกสภาฯให้การรับรอง 10 เสียง  ประธานสภาฯงดออกเสียง 1 คน  ไม่รับรองไม่มี |
|  |  |
| **ระเบียบวาระที่ 3** | **เรื่อง กระทู้ถาม** |
|  |  |
|  |  |
|  | **-** |
|  |  |
|  |  |
| **ระเบียบวาระที่ 4** | **เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว** |
|  |  |
|  | **-** |
|  |  |
|  |  |
| **ระเบียบวาระที่ 5** | **เรื่องที่เสนอใหม่** |
|  |  |
|  |  |
|  | **5.1 การพิจารณาขออนุมัติโอนงบประมาณรายจ่ายเทศบัญญัติงบประมาณรายจ่ายประจำปี พ.ศ. 2566 ครั้งที่ 14 (โอนตั้งจ่ายเป็นรายการใหม่)** |
|  |  |
| นายประพันธ์ ควบพิมาย  ประธานสภาฯ | ขอเชิญเลขานุการฯชี้แจงระเบียบเกี่ยวกับการโอนงบประมาณ |
|  |  |
| นายนอม สุขโข  เลขานุการฯ | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน ผมขอชี้แจงระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่นพ.ศ. 2541 เรื่อง การโอนงบประมาณรายจ่าย  ข้อ 26 การโอนเงินงบประมาณรายจ่ายต่าง ๆ ให้เป็นอำนาจอนุมัติของคณะผู้บริหารท้องถิ่น  ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น  ข้อ 31 การโอน การแก้ไขเปลี่ยนแปลงคำชี้แจงงบประมาณรายการที่ได้เบิกตัดปีหรือขยายเวลาให้เบิกตัดปีไว้ จะกระทำได้ต่อเมื่อได้รับอนุมัติจากผู้มีอำนาจให้เบิกตัดปีได้ หรือขยายเวลาเบิกตัดปี ผมขอชี้แจงเพียงเท่านี้ |
|  |  |
| นายประพันธ์ ควบพิมาย  ประธานสภาฯ | ขอขอบคุณเลขานุการสภาฯ ครับ |
|  |  |
| นายเสถียร ควบพิมาย  นายกเทศมนตรีตำบลรังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอมอบหมายให้ รองฯ ชูเกียรติ ควบพิมาย ชี้แจงต่อที่ประชุม |
|  |  |
| นายประพันธ์ ควบพิมาย  ประธานสภาฯ | ขอเชิญท่านรองนายกฯ ชี้แจงรายละเอียดการพิจารณาโอนงบประมาณรายจ่ายประจำปีงบประมาณ 2566 (โอนไปตั้งจ่ายรายการใหม่) กองช่าง (ครั้งที่ 14) |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอชี้แจงรายละเอียด การพิจารณาโอนงบประมาณรายจ่ายประจำปีงบประมาณ 2566 (โอนไปตั้งจ่ายรายการใหม่) กองช่าง (ครั้งที่ 14) ดังนี้  **กองช่าง**  **ขอโอนลดงบประมาณรายจ่ายดังนี้**  แผนงานอุสาหกรรมและการโยธา งานก่อสร้าง งบลงทุน ค่าที่ดินและสิ่งก่อสร้าง  ค่าปรับปรุงที่ดินและสิ่งก่อสร้าง   * ปรับปรุงระบบจ่ายน้ำประปาหมู่บ้าน หมู่ที่ 10 บ้านนิคมพัฒนา   เพื่อจ่ายเป็นค่า จัดซื้อพร้อมติดตั้งถังเก็บน้ำ ความสูงไม่น้อยกว่า 12 เมตร พร้อมติดตั้งซับเมอร์ส ขนาด 4 นิ้ว จำนวน 1 ชุด  งบประมาณตั้งไว้ 350,000.00บาท  งบประมาณคงเหลือ 350,000.00บาท  ขอโอนลด 350,000.00บาท  งบประมาณคงเหลือหลังโอน 0.00บาท   * ปรากฏในเทศบัญญัติ เรื่อง งบประมาณรายจ่ายประจำปีงบประมาณ พ.ศ. 2566 หน้าที่ 205 * เป็นไปตามแผนพัฒนาท้องถิ่น (พ.ศ. 2566 – 2570) เพิ่มเติมฉบับที่ 1 หน้าที่ 13 ลำดับที่ 20   **ขอโอนตั้งจ่ายรายการใหม่ดังนี้**   * 1. แผนงานอุตสาหกรรมและการโยธา งานบริหารทั่วไปเกี่ยวกับอุตสาหกรรมและการโยธา **งบลงทุน หมวดค่าครุภัณฑ์**   **ครุภัณฑ์การเกษตร**  **ซับเมิร์สสูบน้ำ (Submerse)**   1. เพื่อจ่ายเป็นค่าจัดซื้อ ซับเมิร์สสูบน้ำ (Submerse) จำนวนเงิน 42,700.00บาท   ขนาด 4 นิ้ว จำนวน 1 ชุด พร้อมติดตั้งอุปกรณ์ส่วนควบ  - เป็นไปตามแผนพัฒนาท้องถิ่นปี (พ.ศ. 2566 – 2570) เปลี่ยนแปลง ฉบับที่ 2/2566 หน้าที่ 5 ลำดับที่ 1  เหตุผลและความจำเป็น เพื่อแก้ไขปัญหาด้านน้ำเพื่อการอุปโภคบริโภคในครัวเรือน ระบบสูบน้ำ เก็บน้ำ  การส่งจ่ายน้ำ ไม่มีประสิทธิภาพเท่าที่ควร จึงมีความจำเป็นต้องโอนงบประมาณเพื่อตั้งจ่ายรายการใหม่และเพื่อให้เป็นไปตามรูปแบบและการจำแนกประเภทรายรับ - รายจ่าย งบประมาณประจำปีขององค์กรปกครองส่วนท้องถิ่น  **ครุภัณฑ์ครุภัณฑ์ก่อสร้าง**  **หอถังเหล็กเก็บน้ำพร้อมฐาน**   1. เพื่อจ่ายเป็นค่าจัดซื้อ หอถังเหล็กเก็บน้ำพร้อมฐาน จำนวนเงิน 307,300.00 บาท   ถังเก็บน้ำ ความสูงไม่น้อยกว่า 12 เมตร จำนวน 1 ชุด  พร้อมติดตั้งอุปกรณ์ส่วนควบ  - เป็นไปตามแผนพัฒนาท้องถิ่นปี (พ.ศ. 2566 – 2570) เปลี่ยนแปลง ฉบับที่ 2/2566 หน้าที่ 5 ลำดับที่ 2  เหตุผลและความจำเป็น เพื่อแก้ไขปัญหาด้านน้ำเพื่อการอุปโภคบริโภค ในครัวเรือน ระบบสูบน้ำ เก็บน้ำ  การส่งจ่ายน้ำ ไม่มีประสิทธิภาพเท่าที่ควร จึงมีความจำเป็นต้องโอนงบประมาณเพื่อตั้งจ่ายรายการใหม่และเพื่อให้เป็นไปตามรูปแบบและการจำแนกประเภทรายรับ - รายจ่าย งบประมาณประจำปีขององค์กรปกครองส่วนท้องถิ่น |
|  |  |
|  |  |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดโอนงบประมาณรายจ่ายประจำปีงบประมาณ 2566 กองช่าง อีกหรือไม่ถ้า ไม่มีผมขอมติที่ประชุม  มีสมาชิกสภาเทศบาลฯ ท่านใดเห็นควรอนุมัติโอนงบประมาณรายจ่ายประจำปีงบประมาณ 2566 กองช่าง |
|  |  |
| ที่ประชุม | สมาชิกอนุมัติ จำนวน 10 เสียง |
|  |  |
| นายประพันธ์ ควบพิมาย  ประธานสภาฯ | มีสมาชิกสภาเทศบาลฯ ท่านใดไม่เห็นควรอนุมัติโอนงบประมาณรายจ่ายประจำปีงบประมาณ 2566 กองช่าง |
|  |  |
| ที่ประชุม | สมาชิกไม่อนุมัติ ไม่มี |
|  |  |
| **มติที่ประชุม** | **สมาชิกสภาเทศบาลอยู่ในที่ประชุม 11 เสียง**  **สมาชิกมีมติอนุมัติ 10 เสียง**  **ประธานสภาฯงดออกเสียง 1 คน**  **ไม่อนุมัติไม่มี** |
|  |  |
|  |  |
|  |  |
| **ระเบียบวาระที่ 6** | **เรื่องอื่นๆ** |
|  |  |
| นายประพันธ์ ควบพิมาย  ประธานสภาฯ | ขอเชิญท่านธีรเกียรติ กาศก้อง ครับ |
|  |  |
| นายธีรเกียรติ กาศก้อง  สมาชิกสภาเทศบาล เขต 2 | เรียนท่านประธานสภาฯ สมาชิกสภาเทศบาล คณะผู้บริหารทุกท่าน ผมนาย ธีรเกียรติ กาศก้อง สมาชิกสภาเทศบาล เขต 2กระผมมีข้อสอบถาม ดังนี้  1. การจัดทำประชาคมแผนที่ผ่านมาชาวบ้านเสนอโครงการวางท่อระบายน้ำหลายโครงการ แต่ปัญหาคือทางโซนพุทราไม่มีที่ให้น้ำระบายลงซึ่งที่น้ำจะระบายลงได้ส่วนใหญ่เป็นที่ที่ส่วนบุคคล ถ้าเทศบาลจะดำเนินการต้องสอบถามเจ้าของที่ แต่ชาวบ้านเดือดร้อนอยากได้รางระบายน้ำ จึงอยากให้เชิญผู้ที่เกี่ยวข้อง ผู้นำ มาปรึกษาหารือทางลงน้ำเพื่อแก้ไขปัญหาการวางท่อระบายน้ำเพื่อกำหนดจุดทางลงน้ำต่อไป  2. เกิดน้ำป่าไหลหลากในช่วยฤดูฝนทำให้น้ำท่วมถนนสี่เลน ในช่วงกลางคืนจะอันตรายมากการมองเห็นจะน้อยกลังรถเกิดอุบัติเหตุเนื่องจากรถวิ่งได้ทางเดียว จึงขอเสนอไฟสัญญาณช่วยการมองเห็นช่วงเวลากลางคืนในช่วงเวลาที่เป็นฤดูฝน และอุปกรณ์ต่างๆที่จำเป็น เพื่อให้เจ้าหน้าที่ปฏิบัติงานได้อย่างสะดวก  3. เนื่องจากน้ำไหลทำให้เกิดตะกอนดินจำนวนมากไหลมากองรวมกันเกิดปัญหาคือดินอุดตัน กระผมอยากเสนอทางลงสำหรับดินไหลช่วงฤดูฝน ขอเสนอที่บ่อขยะเก่า ทางไปสปายรีสอร์ทซึ่งน้ำจะไหลไปในเส้นทางนั้น เพื่อเวลาฝนตกน้ำไหลลงบริเวณนั้นและสามารถนำดินที่ได้มาใช้ประโยชน์ได้ต่อไป ผมขอเสนอเพียงเท่านี้ ขอขอบคุณครับ |
|  |  |
| นายประพันธ์ ควบพิมาย  ประธานสภาฯ | ขอเชิญท่านลิขิต การค้า ครับ |
|  |  |
| นายพรชัย ควบพิมาย  สมาชิกสภาเทศบาล เขต 2 | เรียนท่านประธานสภาฯ สมาชิกสภาเทศบาลทุกท่าน คณะผู้บริหาร กระผมนาย ลิขิต การค้า สมาชิกสภาเทศบาล เขต 2 ขอสอบถาม ดังนี้  1.การจัดซื้อหินคลุกเพื่อบรรเทาความเดือกร้อนของประชาชน โครงการนี้ยังจะดำเนินการต่อไปหรือไม่  2.เรื่องที่จะดำเนินการให้ถนนช่วงบ้านพุทรา(หมู่ที่ 14) ออกไปถึงบ้านกำนันตำบลรังกาใหญ่ เพื่อให้ประชาชนได้ใช้เส้นทางเข้าเมืองโดยเป็นเส้นทางลัดเข้าเมือง เพื่อความสะดวกของประชาชนในการใช้ถนน และเพื่อประชาชนได้ใข้ในเส้นทางเกษตรด้วย ไม่ทราบว่าจะดำเนินการได้หรือไม่อย่างไร |
|  |  |
| นายประพันธ์ ควบพิมาย  ประธานสภาฯ | ขอเชิญท่านชูเกียรติ กาศก้อง ครับ |
|  |  |
| นายชูเกียรติ กาศก้อง  สมาชิกสภาเทศบาล เขต 1 | เรียนท่านประธานสภาฯ สมาชิกสภาเทศบาลทุกท่าน คณะผู้บริหาร กระผมนายชูเกียรติ กาศก้อง สมาชิกสภาเทศบาล เขต 1 กระผมขอสอบถาม ดังนี้  1. โครงการถนนแอลฟัลท์ติคจากเส้นประปาจนถีงหน้าเทศบาลตำบลรังกาใหญ่ (หลังเก่า) ซึ่งทางผู้นำหมู่บ้านสอบถามมาว่าจะให้ทางหมู่บ้านสมทบงบประมาณในส่วนเงิน 350,000 บาท จะให้สมทบงบประมาณเป็นจำนวนเท่าไร  2. เกษตรกรในเขต 1 และเขต 2 ที่มีที่นาอยู่หน้าเทศบาลซึ่งในช่วงหน้าฝนไม่สามารถทำนาได้เนื่องจากน้ำไหลเข้าท่วมนา จึงอยากได้ท่อเพื่อให้น้ำไหลลงคลองห้วยลึก บรรเทาความเดือดร้อนได้  3. สำนักงานที่ดิน สาขาพิมาย ได้ลงพื้นที่มาสอบเขตทางสาธารณประโยชน์ หนองโป่ง กับหนองตะคองเรียบร้อยแล้ว ซึ่งทางที่ดินเอาหมุดมาปักเป็นแนวเขต แต่เกรงว่าจะหาย ขอความอนุเคราะห์จากกองช่างดำเนินการต่อไปเพื่อไม่ให้หมุดถูกโยกย้าย  4. ถนนช่วงหมู่ที่ 7 บ้านยายประยงค์ มุกดา น้ำจะไหลลงมาเกิดจากท่ออุดตัน อยากให้นำท่อเก่าออกเพื่อนำท่อใหม่มาใส่ช่วยบรรเทาน้ำไม่ไหลลงมาถนน เพื่อการใช้ถนนอย่างปลอดภัย |
|  |  |
| นายประพันธ์ ควบพิมาย  ประธานสภาฯ | ขอเชิญท่านสมหมาย ชัยเฉลียว ครับ |
|  |  |
| นายสมหมาย ชัยเฉลียว  สมาชิกสภาเทศบาล เขต 1 | เรียนท่านประธานสภาฯ สมาชิกสภาเทศบาลทุกท่าน คณะผู้บริหาร กระผมนายสมหมาย ชัยเฉลียว สมาชิกสภาเทศบาล เขต 1 ช่วงหน้าฝนน้ำไหลหลากถนนสายหมู่ 10 ,11 จึงอยากให้รถตักหน้าขุดหลังของเทศบาลช่วยดำเนินการซ่อมแซมถนนเพื่อการใช้งานช่วงหน้าฝนให้สะดวกและปลอดภัย ซึ่งถ้าปล่อยไว้เกรงว่าถนนจะพังได้ และอีกเรื่องอยากเสนอให้คณะผุ้บริหารพิจารณาดำเนินการจัดซื้อ รถแบคโฮ เพื่อให้บรรเทาความเดือดร้อนของประชาชนในเขตตำบลรังกาใหญ่และลดต้นทุนการจ้างเหมาบริการ กระผมมีเรื่องที่จะเสนอเพียงเท่านี้ ขอบคุณครับ |
|  |  |
| นายประพันธ์ ควบพิมาย  ประธานสภาฯ | ขอเชิญท่านพรชัย ควบพิมาย ครับ |
|  |  |
| นายพรชัย ควบพิมาย  รองประธานสภาฯ | เรียนท่านประธานสภาฯ สมาชิกสภาเทศบาลทุกท่าน คณะผู้บริหาร กระผมนาย พรชัย ควบพิมาย รองประธานสภาเทศบาล ขอสอบถามและเสนอแนะ ดังนี้  1. การสอบถามใน เรื่องอื่นๆของสมาชิกในการประชุมสภาแต่ละครั้งอยากได้รับคำตอบจากคณะผู้บริหารเพื่อยังคำตอบนั้นกลับไปยังประชาขนที่ถามและได้รับคำตอบ เพื่อความกระจ่างใสในการดำเนินการต่อไป กระผมอยากเสนอถนนโซน ตะปัน รังกา ได้ดำเนินการบรรเทาความเดือดร้อนค่อนข้างจะสมบูรณ์แล้ว อยากให้โซนพุทราได้รับเช่นกัน ปัญหาหนักคือ หมู่ 9,14,20,1,17 ช่วงหน้าฝนจะเจอปัญหาเยอะมาก ซึ่งอาจต้องใช้งบประมาณค่อนข้างสูง และต้องเข้าแผนเพื่อนำเข้าสู่สภาให้ความเห็นชอบ และดำเนินการขั้นตอนต่อไป  2. จากการได้เข้าร่วมประชาคมแผนระดับตำบลที่ผ่านมาได้ทราบความต้องการของชาวบ้านเพิ่มมากขึ้น และมีข้อเสนอแนะคือในช่วงที่ฝนตกและตำบลรังกาใหญ่ได้มีถนนสี่เลนน้ำไหลท่วมถนนและเกิดเป็นดินไหลมารวมกันจึงอยากให้เทศบาลนำรถตักหน้าขุดหลังนำทรายหรือดินที่ไหลมารวมกันนั้นไปถมที่ที่ทางเทศบาลได้จัดซื้อไว้เพื่อเกิดประโยชน์ต่อไป  3. การจัดซื้อหินคลุกที่ผ่านมาได้ช่วยบรรเทาความเดือดร้อนของประชาชนได้ แต่ถนนที่ได้รับการซ่อมแซมจะเป็นถนนที่เกิดความเสียหายเป็นช่วงๆ เท่านั้น กระผมอยากเสนอการจัดซื้อในครั้งต่อไปให้สำรวจถนนที่มีความยาว เพื่อสามารถแก้ไขปัญหาความเดือดร้อนได้มากสุด การมองในภาพรวมจะดูเป็นการช่วยเหลือที่ให้ประโยชน์มากสุด ส่วนที่เป็นการซ่อมแซมเป็นช่วงๆ เป็นจุด ให้ยังคงไว้  4. การสอบเขตที่สาธารณประโยชน์ที่ผ่านมาได้สอบเขตในส่วนของโซนตะปัน-รังกาไปแล้วไม่ทราบว่าที่กระผมเสนอสอบเขตจากบ้านตะปัน บ้านกำนันฉัตรไปเชื่อมหลังโรงเรียนพิมายดำรงวิทยาคมและไปต่อถนนลาดยางถึงแยกโคกขาม ไม่ทราบว่าจะได้ดำเนินการเมื่อไร |
|  |  |
| นายประพันธ์ ควบพิมาย  ประธานสภาฯ | ขอเชิญท่านพัชรินทร์ ประกอบผล ครับ |
|  |  |
| นายพัชรินทร์ ประกอบผล  สมาชิกสภาเทศบาล เขต 2 | เรียนท่านประธานสภาฯ สมาชิกสภาเทศบาลทุกท่าน คณะผู้บริหาร ดิฉัน นางพัชรินทร์ ประกอบผล สมาชิกสภาเทศบาล เขต 2 ชาวบ้านฝากชื่นชมเรื่องที่ติดตั้งแผงโซลาร์เซลในจุดที่มีความเสี่ยง และจุดที่ไฟส่องสว่างไปไม่ถึง เพราะลดความเสี่ยงลงไปมากชาวบ้านได้แสงสว่างจากตรงนี้ และได้สอบถามว่าจะยังมีโครงการต่อไปหรือไม่เนื่องจากยังมีจุดที่อยากให้ไปติดตั้งอยู่หลายจุด ขอบคุณคะ |
|  |  |
| นายประพันธ์ ควบพิมาย  ประธานสภาฯ | กระผมขอเสริมจากสมาชิกที่ได้เสนอปัญหามา เป็นเรื่องที่ดีที่ท่านสมาชิกหลายท่านได้เสนอปัญหาจากชาวบ้านมาให้รับทราบในที่ประชุมสภาเทศบาล เพื่อนำปัญหาเหล่านี้มาเป็นนโยบายในภายหลัง และคณะผู้บริหารจะได้นำปัญหาไปปรับใช้เพื่อให้สอดคล้องกับความต้องการของชาวบ้านต่อไป |
|  |  |
| นายประพันธ์ ควบพิมาย  ประธานสภาฯ | ขอเชิญท่านนายกฯ ครับ |
|  |  |
| นายเสถียร ควบพิมาย  นายกเทศมนตรีตำบลรังกาใหญ่ | เรียนท่านประธานสภาฯ สมาชิกสภาเทศบาลทุกท่าน  - การวางท่อระบายน้ำต้องดูในภาพรวมและต้องมีการสำรวจก่อน โดยเฉพาะ หมู่ 9 , 12 , 20 ซึ่งเป็นปัญหามากและต้องมีการประชาคมเพื่อทราบความต้องการ ซึ่งต้องเรียกชาวบ้านที่มีที่อยู่ในบริเวณนั้นมาประชาคมร่วมด้วย เนื่องจากโครงการนี้ต้องใช้งบประมาณเยอะ และงบประมาณของเทศบาลใช้ไปค่อนข้างมาก ทำให้เงินงบประมาณที่เหลืออยุ่ไม่เพียงพอที่จะใช้ในแต่ละโครงการที่ท่านสมาชิกเสนอมา  - การสอบเขตทางสาธารณประโยชน์อยากให้กองช่างรีบดำเนินการเกรงว่าเขตที่ทางสำนักงานที่ดินนำมาปักไว้จะถูกโยกย้าย ให้รถตักหน้าขุดหลังไปดำเนินการฝังหลักเพื่อไม่ให้มีการโยกย้ายหลักได้ ป้องกันการหวงที่ เนื่องจากมีบางคนที่ไม่อยากให้เสียพื้นที่ของตนเอง เมื่อดำเนินการไปแล้วอยากให้ขยายเขตให้ได้ จะได้ไม่เสียค่าใช้จ่ายไปโดยเปล่าประโยชน์  - ถนนที่สมาชิกเสนอจะตัดไปเข้าเมืองพิมายอยากให้เข้าประชาคมในงบประมาณ 350,000 บาท ก่อน จะให้ดำเนินการโดยเทศบาลอย่างเดียวนั้นไม่น่าจะสามารถทำได้  - ในกรณีที่ท่านสมาชิกเสนอเรื่องการวางท่อจากที่นาไปลงคลองห้วยลึก เพื่อบรรเทาความเดือดร้อนในช่วงหน้าฝน เป็นโครงการที่คิดว่าน่าจะทำ แต่จะสามารถดำเนินการได้ต้องซื้อที่ต่อจากของเดิมที่ได้จัดซื้อไปถึงจะสามารถนำท่อระบายน้ำลงมาได้ ติดปัญหาเรื่องงบประมาณของเทศบาล  - การสอบเขตทางสาธารณะให้ประสานกองช่างได้เลยว่าต้องดำเนินการอย่างไร เอกสารที่ต้องเตรียมเพื่อยื่นต่อสำนักงานที่ดินมีอย่างไรบ้าง ให้สอบถามยังกองช่างเพื่อประสานไปยังสำนักงานที่ดินต่อไป |
|  |  |
| นายประพันธ์ ควบพิมาย  ประธานสภาฯ | ขอเชิญท่านเลขานุการสภาฯ ครับ |
|  |  |
| นายนอม สุขโข  เลขานุการสภาฯ | เรียนท่านประธานสภา สมาชิกสภาเทศบาลทุกท่าน เรื่องการระบายน้ำในโซนพุทราซึ่งเป็นปัญหามากก็อยากเสนอพูดคุยกันในภาพรวมจะดีกว่า จะดำเนินการจัดตั้งเป็นรูปแบบคณะกรรมการโดยมีท่านรองชูเกียรติเป็นประธานก็ทำได้เพื่อมาปรึกาษหารือกันทำอย่างไรให้น้ำได้ระบายลงคลองห้วยลึกได้ ส่วนเรื่องของท่านสท.ชูเกียรติที่ได้เสนอมาการดำเนินการถ้าเป็นที่ของเอกชนหรือที่ส่วนบุคคลต้องมีการพูดคุยในกรณีจะให้เทศบาลช่วยในเรื่องการขุดฝังท่อ เทศบาลยินดีให้บริการ เพราะบางท่านประสานมาให้เทศบาลดำเนินการฝังท่อให้เนื่องจากจัดซื้อท่อระบายน้ำแล้ว เทศบาลให้บริการได้ |
|  |  |
| นายประพันธ์ ควบพิมาย  ประธานสภาฯ | ขอเชิญท่านพรชัย ควบพิมาย ครับ |
|  |  |
| นายพรชัย ควบพิมาย  รองประธานสภาฯ | เรียนท่านประธานสภาฯ สมาชิกสภาเทศบาลทุกท่าน คณะผู้บริหาร กระผมนายพรชัย ควบพิมาย รองประธานสภาเทศบาล ขอสอบถาม ดังนี้  1.โครงการจัดซื้อหินคลุกขอเสริมในส่วนของถนนที่มีความยาว เพื่อให้เห็นว่าเทศบาลได้ดำเนินการอย่างชัดเจน  2.ระเบียบการขุดดินจากน้ำที่ไหลหลากมารวมกัน ซึ่งใช้รถของเทศบาลดำเนินการและนำดินเหล่านั้นมาถมที่ที่เทศบาลซื้อขัดต่อระเบียบข้อไหนหรือไม่ อย่างไร |
|  |  |
| นายประพันธ์ ควบพิมาย  ประธานสภาฯ | ขอเชิญท่านเลขานุการสภาฯ ครับ |
|  |  |
| นายนอม สุขโข  เลขานุการสภาฯ | เรียนท่านประธานสภา สมาชิกสภาเทศบาลทุกท่าน ในกรณีเช่นนี้การใช้เครื่องจักรของเทศบาลดำเนินการสามารถทำได้ และการจ้างเหมาก็สามารถดำเนินการได้เช่นเดียวกัน กระผมขอแจ้งอีกเรื่องจากการที่กองการศึกษาได้เข้าร่วมประชุมที่อำเภอ จะดำเนินการจัดโครงการ วัด ประชา รัฐ สร้างสุข”ซึ่งจะมีการลงพื้นที่เพื่อดำเนินการเรื่องการปลูกพืชสมุนไพร ตำบลรังกาใหญ่จะลงพื้นที่วันที่ 22 มิถุนายน พื้นที่ หมู่ 3 จะครอบคลุม ด้วย วัด โรงเรียน ซึ่งวัดจะเป็นวัดใหม่สามัคคีฉกาจ ช่องโค และโรงเรียนจะเป็นศูนย์พัฒนาเด็กเล็กฉกาจ ช่องโค ตำบลนำร่องจะเป็น ตำบลชีวาน สัมฤทธิ์ และกระเบื้องใหญ่ ในวันที่คณะกรรมการลงพื้นที่ ขอเรียนเชิญท่านผู้บริหาร สมาชิกทุกท่านร่วมต้อนรับและเข้าร่วมรับฟังจากคณะกรรมการด้วยครับ ขอบคุณครับ |
|  |  |
|  |  |
| นายประพันธ์ ควบพิมาย  ประธานสภาฯ | สมาชิกท่านใดจะสอบถามหรือเสนอแนะหรือไม่ ถ้าไม่มี ผมขอขอบคุณสมาชิกสภาเทศบาลทุกท่าน ที่เข้าประชุมโดยพร้อมเพรียงกัน ขอปิดการประชุม |
|  |  |

ปิดประชุมเวลา 11.40 น.

(ลงชื่อ) นอม สุขโข ผู้จดบันทึกรายงานการประชุม

(นายนอม สุขโข)

เลขานุการสภาเทศบาลตำบลรังกาใหญ่

(ลงชื่อ) ประพันธ์ ควบพิมาย ผู้ตรวจ/ทานรายงานการประชุม

(นายประพันธ์ ควบพิมาย)

ประธานสภาเทศบาลตำบลรังกาใหญ่

**คณะกรรมการตรวจรายงานการประชุม**

**)......................................................ประธานกรรมการ**

**(นางฉลอง เปรี่ยมสุข)**

**คณะกรรมการตรวจรายงานการประชุม**

**(ลงชื่อ)**.............................................................**ประธานกรรมการ**

**(นางฉลอง เปรี่ยมสุข)**

**(ลงชื่อ)**..............................................................**กรรมการ**

**(นายชูเกียรติ กาศก้อง)**

**(ลงชื่อ)**..............................................................**กรรมการ/เลขานุการ**

**(นายธีรเกียรติ กาศก้อง)**

**รายงานการประชุมสภาเทศบาล ได้มีการรับรองในคราวประชุม**

**สมัยสามัญ สมัยที่ 3 ประจำปี 2566**

**ในวันที่ 11 สิงหาคม 2566**

**(นายประพันธ์ ควบพิมาย)**

**ประธานสภาเทศบาลตำบลรังกาใหญ่**